Diari Oficial de la Generalitat Valenciana


Sumari del DOGV 1605, del 16-08-1991 (1991/822383)

ACORD de 23 de juliol de 1991, del Consell de la Generalitat Valenciana, pel qual es declara la urgent ocupació dels bens i drets subjectes a expedient d'expropiació forçosa de la Diputació Provincial de València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1605

Data del DOGV
:   16-08-1991

Secció del DOGV
:   ALTRES DISPOSICIONS

Número del document
:   1991/822383


Data del document
:   23-07-1991

Organisme emissor
:   Conselleria d'Administració Pública

Tipus de document
:   Acord

ACORD de 23 de juliol de 1991, del Consell de la Generalitat Valenciana, pel qual es declara la urgent ocupació dels béns i drets subjectes a expedient d'expropiació forçosa de la Diputació Provincial de València.  
La Diputació Provincial de València, després de l'aprovació del projecte d'obres i el compliment de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de condicionament de la intersecció entre les carreteres provincials VP-1107 d'Alzira a Favareta i VV-1101 d'Alzira a Sueca (Az-80).  
Aquesta declaració d'urgent ocupació es justifica pel fet que és urgent l'execució de les obres de l'esmentat projecte, ja que la connexió entre les esmentades carreteres provincials es fa a l'interior del nucli urbà d'Alzira, amb un punt de confluència d'escassa visibilitat i un angle d'incidència que dificulta el gir de vehicles lleugers i impossibilita el de vehicles pesats, els quals han d'efectuar recorreguts a través de la població. Per això, cal que la Diputació de València dispose dels terrenys al més prompte possible a fi d'eliminar aquest punt d'elevada conflictivitat.  
Sotmès l'expedient a informació pública, no s'han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 17 i 32 de l'Estatut d?autonomia de la Comunitat Valenciana, en relació amb l'article 25 de la Llei 5/1983, de 30 de desembre, de Govern Valencià, a proposta del Conseller d'Administració Pública, el Govern Valencià acorda:  
Primer  
Declarar la urgent ocupació dels béns i drets afectats per l'expedient d'expropiació forçosa instruït per la Diputació Provincial de València, per a l'execució del projecte de condicionament de la intersecció entre les carreteres provincials VP1107 d'Alzira a Favareta i la VV-1101 d'Alzira a Sueca (Az-80).  
Béns afectats  
1. Terme municipal: Alzira, designació cadastral: illa de coses: 26755, parcel·la: 05; propietari: Alejandro Montalvá Palau; domicili: avinguda Hispanitat, 8, Alzira; classe de cultiu (ús): sense cultiu; superfície afectada: 50 metres quadrats.  
2. Terme municipal: Alzira; designació cadastral: illa de coses: 26778, parcel·la: 06; propietari: germans Sarasqueta; domicili: carrer Joanot Martorell, 19, Alzira; classe de cultiu (ús): sense cultiu; superfície afectada: 1.615'50 metres quadrats.  
3. Terme municipal: Alzira; designació cadastral: illa de coses: 26835, parcel·la: 19; propietari: Cooperativa Agrícola Levantina; domicili: carrer Doctor Ferran, 78, Alzira; classe de cultiu (ús): sense cultiu; superfície afectada: 3.590'50 metres quadrats.  
4. Terme municipal: Alzira; designació cadastral: illa de coses: 26661, parcel·la: 07; propietari: Pryca; domicili: carrer de Santocildes, 53, Alzira; classe de cultiu (ús): sense cultiu; superfície afectada, 1.205'50 metres quadrats.  
5. Terme municipal: Alzira; designació cadastral: illa de coses: 23330, parcel·la: 08; propietari: desconegut; classe de cultiu (ús). sense cultiu; superfície afectada: 215 metres quadrats.  
Total: 6.676'50 metres quadrats. Segon  
Aquest acord. es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, per tal que els interessats, una vegada publicada la relació i fins el moment d'alçar-ne d'acta prèvia, puguen formular-hi per escrit davant l'Ajuntament d'Alzira al·legacions als únics efectes d'esmenar possibles errades en la relació dels béns afectats per la urgent ocupació.  
València, 23 de juliol de 1991.  
El Conseller Secretari del Govern Valencià,   
EMERIT BONO I MARTINEZ